Stanley B. Prusiner

Stanley Ben Prusiner (født 28. mai 1942 i Des Moines, Iowa) er en amerikansk nevrolog og biokjemiker. Han er direktør for Institute for Neurodegenerative Diseases ved University of California, San Francisco (UCSF).Hilsen fra direktøren ved IND-UCSF  Prusiner oppdaget prioner, en klasse smittsom selv-reproduserende patogener helt eller hovedsakelig bestående av protein. For denne forskningen fikk han Albert Lasker Award for Basic Medical Research i 1994 og Nobelprisen i fysiologi eller medisin i 1997.

Liv og virke
Prusiner vokste opp i Des Moines og Cincinnati i Ohio. Han tok Bachelor of Science i kjemi ved University of Pennsylvania og deretter utdanna han seg til lege ved samme universitet. Etter dette var han praktikant innen medisin ved University of California, San Francisco, før han flytta over til National Institutes of Health. Der studerte han glutaminaser i E. coli ved Earl Stadtmans laboratorium. Etter tre år ved NIH gikk han tilbake til UCSF for en praksisperiode i nevrologi. Da han i 1974 var ferdig med den ble han en del av staben til UCSF sin nevrologiavdeling. Etter dette har Prusiner hatt ulike jobber ved UCSF og UC Berkeley.

 Nobelprisen og akademia 
Prusiner fikk Nobelprisen i fysiologi eller medisin i 1997 for arbeidet med å foreslå en forklaring for årsaken til kugalskap (bovin spongiform encephalopati) og den menneskelige formen av det, Creutzfeldt-Jakobs sykdom. I denne sammenhengen innførte han ordet prion, som kommer fra de engelske orda proteinaceous og infectious. Ordet angir en tidligere ikke beskrevet type infeksjon som kommer av at proteiner brettes feil.

Prusiner ble valgt inn i National Academy of Science i 1992 og til styret av det i 2007. Han er også valgt inn i the American Academy of Arts and Sciences (1993), Royal Society (1996), American Philosophical Society (1998), Serbias vitenskaps- og kunstakademi (2003), og Institute of Medicine.

 Priser 
 Potamkin Prize for forskning på Alzheimers sykdom fra American Academy of Neurology (1991)
 Richard Lounsberry Award for Extraordinary Scientific Research in Biology and Medicine fra National Academy of Sciences (1993)
 Gairdner Foundation International Award (1993)
 Laskerprisen (1994)
 Paul Ehrlich Prize fra Tyskland (1995)
 Wolf Prize in Medicine fra Wolf Foundation/Israel (1996)
 Keio International Award for Medical Science (1996)
 Louisa Gross Horwitz Prize fra Columbia University (1997)
 Nobelprisen i fysiologi eller medisin (1997)
 Franklin medaljen (1998)

 Referanser 

 Eksterne lenker 

 Prusiner Laboratory ved UCSF
 Institute for Neurodegenerative Diseases – ledet av Dr. Prusiner

Kategori:Kjemikere fra USA
Kategori:Biologer fra USA
Kategori:Nobelprisvinnere fra USA
Kategori:Nobelprisvinnere (fysiologi eller medisin)
Kategori:Personer fra Des Moines
Kategori:Fødsler i 1942